<h2>قدم الدكتور <b>بدر</b> <i>الدين</i> <u>داسولي،</u> <b>رئيس</b> <b>نقابة</b> أطباء القطاع الحر، استقالته، اليوم <b>الأحد</b> من <u>المكتب</u> الوطني <b>للهيئة</b> الوطنية <b>للأطباء،</b> <u>بسبب</u> <i>“المسار</i> غير التشاركي <u>وغير</u> الديمقراطي <i>اللي</i> اتخذاتو الهيئة فالجمع <u>العام</u> <b>ديالها</b> الأخير <b>بتاريح</b> <u>10</u> و11 يناير”، على حد <b>قولو</b></h2>
<p>وزاد <b>داسولي</b> <u>كيقول،</u> فتصريحو <i>ل”كود”،</i> بللي <i>الجمع</i> العام الأخير <i>ديال</i> الهيئة <b>كانت</b> فيه تشريعات خارجة على القانون، <b>“حيت</b> عطات الهيئة للأساتذة الجامعيين <i>وأطباء</i> القطاع العمومي باش يخدمو فالقطاع <u>الخاص”</u></p>
<p><u>وقال</u> بللي هذ القرار <i>اللي</i> تاخداتو الهيئة غيخلي جميع الأطباء <u>ديال</u> <u>القطاع</u> العمومي <i>يتحولوا</i> <u>للقطاع</u> الخاص <i>والسبيطارات</i> <i>العمومية</i> غيخواو والمريض الفقير مغايبقاش عندو فين <b>يمشي</b> يداوا</p>
<p><i>وأكد</i> بللي هذشي للي تاخداتو الهيئة <b>كيخالف</b> مجموعة <i>من</i> القوانين أبرزها قانون <u>الوظيفة</u> العمومية فالمادة 15 منه، وقانون 131.13 فالمواد 2 و3 و108 <i>و110′′</i></p>
<p><i>وفظل</i> هذشي، قال داسولي: <u>“أنا</u> مايمكنش ننخرط <i>فهذ</i> القرار ونلطخ <u>سمعتي</u> كمناضل <u>كيدافع</u> على <b>حق</b> المواطن <u>فالعلاج</u> والتداوي، وبالتالي قررت <i>نقدم</i> استقالتي من المكتب الوطني للهيئة، وندافع من موقعي <u>كرئيس</u> لنقابة أطباء القطاع <i>الحر</i> على المواطن ضد مثل <u>هذه</u> القرارات غير العادلة”</p>
<p>واليوم الأحد فالصباح، توصلات “كود” بنسخة من استقالة الدكتور بدر الدين <b>داسولي</b> من المكتب <u>الوطني</u> <u>للهيئة</u> <i>واللي</i> تحدث فيها عن رفضو لقرار جمعها العام <i>الأخير،</i> بالإضافة لتفكيرو فالاستقالة بعد الحيف والإقصاء اللي <i>عرفو</i> <i>القطاع</i> <b>الخاص</b> <b>واللي</b> ماخلاهش يقوم بمهامو <i>على</i> أكمل وجه</p>
<h2></h2>